**DĖL ŽEMĖS SKLYPO ROKIŠKIO R. SAV., PANDĖLIO SEN., MIKOLIŠKIŲ K. 1A, FORMAVIMO IR PERTVARKYMO PROJEKTO PATVIRTINIMO**

2024 m. birželio 18 d. Nr. AV-384

Rokiškis

Vadovaudamasis Lietuvos Respublikos žemės įstatymo 40 straipsnio 7 dalies 4 punktu, 2024 m. vasario 15 d. Rokiškio rajono savivaldybės mero potvarkiu Nr. MV-81 „Dėl įgaliojimų Rokiškio rajono savivaldybės administracijos direktoriui suteikimo“ bei atsižvelgdamas į Nacionalinės žemės tarnybos prie Žemės ūkio ministerijos žemėtvarkos planavimo dokumento patikrinimo 2024 m. birželio 13 d. aktą Nr. FPA-3555-(7.3 E):

1. T v i r t i n u žemės sklypo Rokiškio r. sav., Pandėlio sen., Mikoliškių k. 1A, formavimo ir pertvarkymo projektą, kurio:

1.1. rengimo iniciatorius – GreenGold Timberlands 1, UAB;

1.2. rengimo organizatorius – Rokiškio rajono savivaldybės administracijos direktorius;

1.3. projekto pavadinimas – žemės sklypų formavimo ir pertvarkymo projektas ZSFP- 114572;

1.4. rengėjas – Erika Petruškevičiūtė;

1.5. planavimo tikslas – pertvarkyti žemės sklypus, padalinti į du ar daugiau žemės sklypų, siūlomi nustatyti ar panaikinti žemės servitutai, siūlomos nustatyti ar panaikinti specialiosios žemės ir miško naudojimo sąlygos, nustatyti ir keisti pagrindinę žemės naudojimo paskirtį ir (ar) žemės sklypo naudojimo būdą (-us).

2. N u s t a t a u, kad šio įsakymo 1 punkte nurodytu projektu suformuoti du žemės sklypai: projektinis sklypas Nr. A (25,6300 ha), miškų ūkio paskirties žemės sklypas, naudojimo būdas – ūkinių miškų sklypai; projektinis sklypas Nr. B (0,1848 ha), žemės ūkio paskirties žemės sklypas, naudojimo būdas – kiti žemės ūkio paskirties žemės sklypai.

3. N u r o d a u, kad žemės sklypo Rokiškio r. sav., Pandėlio sen., Mikoliškių k. 1A, formavimo ir pertvarkymo projektas įsigalioja nuo šio įsakymo priėmimo dienos.

4. Į p a r e i g o j u ne vėliau kaip per 1 darbo dieną nuo šio įsakymo priėmimo dienos:

4.1. Bendrąjį skyrių šį įsakymą paskelbti Rokiškio rajono savivaldybės interneto svetainėje ([www.rokiskis.lt](http://www.rokiskis.lt));

4.2. Architektūros ir paveldosaugos skyrių informaciją apie šio įsakymo priėmimą (nurodant žemės sklypo formavimo ir pertvarkymo projekto pavadinimą, įsakymo priėmimo datą, numerį) paskelbti interneto svetainėje [www.zpdris.lt](http://www.zpdris.lt/).

Įsakymas ne vėliau kaip per 20 darbo dienų nuo šių dokumentų paskelbimo ŽPDRIS dienos gali būti skundžiami Nacionalinės žemės tarnybos vadovui Lietuvos Respublikos žemės reformos įstatymo 18 straipsnyje nurodytais atvejais, kitais atvejais – administraciniam teismui Lietuvos Respublikos administracinių bylų teisenos įstatymo nustatyta tvarka.

Administracijos direktorius Valerijus Rancevas